বৃহস্পতিবার (৬ সেপ্টেম্বর) বিকেলে পাশ্ববর্তী বাড়ির ছয় বছরের এক শিশু শাহিন মোল্লার ফ্রিজে দুধের বোতল রাখতে গেলে সে তার শ্লীলতাহানির চেষ্টা চালায়। এমন কথিত অভিযোগে শুক্রবার (৭ সেপ্টেম্বর) সন্ধ্যায় ওই গ্রামের সুমন, অয়ন, ইজাজ বিচারের কথা বলে তাকে ডেকে মাঠে নিয়ে যায়। সেখানে বিচার না করে সুমন, অয়ন, ইজাজসহ তাদের সঙ্গীরা প্রকাশ্যে লাঠিসোটা নিয়ে শাহিন মোল্লাকে পিটিয়ে গুরুতর আহত করে। এ সময় শাহিনের স্ত্রী রেহেনা বেগম এবং ওই গ্রামের বাসিন্দা শাহিনের নিকট আত্মীয় অবসরপ্রাপ্ত পুলিশের এএসআই আমজাদ হোসেন বাঁধা দিলেও তারা তাকেও পিটিয়ে রক্তাক্ত জখম করে। আহত শাহিন পানি পানি করে চিৎকার করলেও তারা তাদের পানি দিতে দেয়নি। এ সময় ভ্যানে করে হাসপাতালে আনতে গেলেও তারা বাঁধা দেয় বলে অভিযোগ পাওয়া গেছে।